Rikunarita-ORG/Wikinium huggingface dataset:
# யாரடி நீ மோகினி

| *யாரடி நீ மோகினி* |
| --- |
|  |
| இயக்கம் | ஏ. ஜவஹர் |
| தயாரிப்பு | என்.வி. பிரசாத் அசோக் குமார் |
| கதை | செல்வராகவன் |
| இசை | யுவன் சங்கர் ராஜா தரண் குமார் (2 பாடல்கள்) |
| நடிப்பு | தனுஷ், நயன்தாரா, கார்த்திக் குமார், ரகுவரன், கருணாஸ், சரண்யா மோகன் |
| ஒளிப்பதிவு | சித்தார்த் |
| படத்தொகுப்பு | ஆந்தனி |
| விநியோகம் | ஆர்.கே. தயாரிப்பு |
| வெளியீடு | ஏப்ரல் 4, 2008 |
| நாடு |  இந்தியா |
| மொழி | தமிழ் |

யாரடி நீ மோகினி (*Yaaradi Nee Mohini*) 2008-ஆம் ஆண்டு வெளிவந்த தமிழ் திரைப்படமாகும். இத்திரைப்படத்தில் தனுஷ், நயன்தாரா மற்றும் பலர் நடித்திருந்தனர். இத்திரைப்படத்துக்கு யுவன் சங்கர் ராஜா இசையமைத்துள்ளார். இத்திரைப்படம் "ஆடவாரி மாட்டலக்கு அர்த்தாலே வேருலே" என்ற தெலுங்குத் திரைப்படத்தின் அடிப்படையில் தமிழில் உருவானது.

## நடிகர்கள்

* தனுஷ் - வாசு
* நயன்தாரா - கீர்த்தி (கோமலவள்ளி)
* ரகுவரன் - வாசுவின் தந்தை
* கார்த்திக் குமார் - சீனு
* கே. விஸ்வநாத் - கீர்த்தியின் தாத்தா
* கருணாஸ் - கணேஷ்
* சரண்யா மோகன் - பூஜா (ஆனந்தவள்ளி)
* சுகுமாரி - பாட்டி
* மனோபாலா - பாலு

## விருதுகள்

### பெற்ற விருதுகள்

* விஜய் விருதுகள் (இந்த ஆண்டின் கேளிக்கையாளர்)

### பரிந்துரைக்கப்பட்ட விருதுகள்

* சிறந்த தமிழ் நடிகருக்கான பிலிம்பேர் விருது
* விஜய் விருதுகள் (சிறந்த நடிகர்)

## பாடல்கள்

யுவன் சங்கர் ராஜா இசையமைத்த இத்திரைப்படத்தின் பாடல்கள் ரசிகர்களிடம் நல்ல வரவேற்பு பெற்ற பாடல்களாகும்.

|  |  |  |  |  |
| --- | --- | --- | --- | --- |
| **எண்** | **பாடல்** | **பாடலாசிரியர்** | **பாடகர்கள்** | **நீளம் (நி:நொ)** |
| 1 | "எங்கேயோ பார்த்த" | நா. முத்துக்குமார் | உதித் நாராயண் | 5:27 |
| 2 | "ஓ பேபி ஓ பேபி" | ஹரிசரண், நவீன், ஆண்ட்ரியா ஜெரெமையா, பார்கவி | 5:44 |
| 3 | "ஒரு நாளைக்குள்" | கார்த்திக், ரீட்டா | 5:45 |
| 4 | "பாலக்காடு பக்கத்திலே" (மீளுருவாக்கப் பாடல்) | கண்ணதாசன் | ஹரிசரண், சுசித்ரா, வினயா |  |
| 5 | "வெண்மேகம் பெண்ணாக" | நா. முத்துக்குமார் | ஹரிஹரன் | 4:40 |
| 6 | "நெஞ்சை கசக்கி" | உதித் நாராயண், சுசித்ரா | 5:11 |

## விமர்சனம்

ஆனந்த விகடன் வார இதழில் வந்த விமர்சனத்தில் "நண்பனின் முறைப் பெண்தான் ஹீரோவின் காதலி..! தமிழ் சினிமாவில் என்ன நடக்குமோ அதுதான் 'யாரடி நீ மோகினி'!... பழகிய கதை என்றாலும், சாஃப்ட்வேர் கம்பெனி, டாய்லெட் இல்லாத கிராமம் என வித்தியாச களங்களில் நகர்வது புதுசு!... எப்படியும், சம்மருக்கு வெல்கம் ட்ரீட்தான் மோகினி!" என்று எழுதி 42/100 மதிப்பெண்களை வழங்கினர்.

## மேற்கோள்கள்

## வெளியிணைப்புகள்

* இணையதள திரைப்பட தரவுத்தளத்தில் *யாரடி நீ மோகினி*
# சரோஜா (திரைப்படம்)

| *சரோஜா* |
| --- |
|  |
| இயக்கம் | வெங்கட் பிரபு |
| தயாரிப்பு | சிவா |
| கதை | வெங்கட் பிரபு |
| இசை | யுவன் சங்கர் ராஜா |
| நடிப்பு | பிரகாஷ் ராஜ் சிவா வைபவ் எஸ்.பி.பி. சரண் பிரேம்ஜி அமரன் வீகா தம்மோத்தியா காஜல் அகர்வால் நிகிதா துக்ரல் சம்பத் ராஜ் ஸ்ரீ குமார் |
| ஒளிப்பதிவு | சக்தி சரவணன் |
| படத்தொகுப்பு | பிரவீன் சிறீக்காந்து |
| கலையகம் | அம்மா கிரியேஷன்ஸ் |
| விநியோகம் | பிரமீடு சாஇமிரா |
| வெளியீடு | 5 செப்டம்பர் 2008 |
| ஓட்டம் | 146 நிமிடங்கள் |
| நாடு |  இந்தியா |
| மொழி | தமிழ் |

சரோஜா 2008 ஆண்டில் வெளியான ஒரு தமிழ்த் திரைப்படம் ஆகும். வெங்கட் பிரபுவின் தயாரிப்பான இப்படத்திற்கு யுவன் சங்கர் ராஜா இசையமைத்திருந்தார். 1993 இல் ஸ்டீபன் ஆப்கின்ஸ் இயக்கிய ஆங்கிலத் திரைப்படமான *ஷட்ஜ்மெண்ட் நைட்* என்ற படத்தை தழுவி இப்படம் எடுக்கப்பட்டது. தெலுங்கில் மொழிமாற்றம் செய்யபட்டு, சில காட்சிகள் மீண்டும் படம்பிடிக்கபட்டு வெளியானது.

## விமர்சனம்

பிலிமிபீட் வலைதளத்தில் வந்த விமர்சனத்தில் "தமிழ் சினிமாவில் சத்தமில்லாமல் ஒரு புதிய டிரெண்டை உருவாக்கிக் கொண்டிருக்கிறார்கள் கங்கை அமரனின் புதல்வர்கள் இயக்குநர் வெங்கட் பிரபுவும், பிரேம்ஜி அமரனும். அழுத்தமான கதை எதுவும் தேவையில்லை. ஒரு சின்ன முடிச்சை வைத்துக் கொண்டு, கலகல விறுவிறு சம்பவங்களுடன் படத்தை நகர்த்திச் செயல்வதுதான் அந்தப் பாணி... சரோஜா... புத்தம் புது ரோஜா!" என்று விமர்சனம் எழுதினர்.

## மேற்கோள்கள்

## வெளியிணைப்புகள்

* அதிகாரப்பூர்வ இணையத்தளம்
* இணையதள திரைப்பட தரவுத்தளத்தில் *சரோஜா*
* யூடியூபில் முழு நீளத் திரைப்படம்
# தோழா (2008 திரைப்படம்)

| *தோழா பாசக்கார பய* |
| --- |
|  |
| இயக்கம் | என். சுந்தரேஸ்வரன் |
| தயாரிப்பு | எம். பழனி எம். சுரேஷ்குமார் வி. பாஸ்கரன் பி. பரமசிவன் |
| கதை | என். சுந்தரேஸ்வரன் |
| இசை | பிரேம்ஜி அமரன் |
| நடிப்பு | நிதின் சத்யா பிரேம்ஜி அமரன் விஜய் வசந்த் அஜய்ராஜ் சாகித்யா நான்சி ஜெனிபர் |
| ஒளிப்பதிவு | பி. தனா |
| படத்தொகுப்பு | சாய் சுரேஷ் |
| கலையகம் | ஆரோவனா பிலிம்ஸ் |
| வெளியீடு | 11 ஏப்ரல் 2008 (2008-04-11) |
| நாடு | இந்தியா |
| மொழி | தமிழ் |

**தோழா** (*Thozha*) 2008 இல் நிதின் சத்யா, பிரேம்ஜி அமரன், விஜய் வசந்த், அஜய்ராஜ் நடிப்பில், என். சுந்தரேஸ்வரன் இயக்கத்தில், பிரேம்ஜி அமரன் இசையில் வெளிவந்த தமிழ்த் திரைப்படம். கில்லி, ஜாம்பவான் ஆகிய திரைப்படங்களில் கதாநாயகர்களின் சகோதரி வேடத்தில் நடித்த ஜெனிஃபர் இப்படத்தில் கதாநாயகியாக அறிமுகமானார். இப்படத்தின் நான்கு கதாநாயகர்களும் இதற்கு முன் சென்னை 600028 திரைப்படத்தில் இணைந்து நடித்திருந்தனர்.

## கதைச்சுருக்கம்

இப்படம் நான்கு நண்பர்களைப் பற்றிய கதை ஆகும்.

அறிவழகன் (பிரேம்ஜி அமரன்), கஜனி (விஜய் வசந்த்), இராஜா (நிதின் சத்யா) ஆகியோர் நெருங்கிய நண்பர்கள். இம்மூன்று நண்பர்களுடன் நான்காவதாக இணைய வரும் வேலு ( அஜய்ராஜ்) தன் தங்கையின் இறப்புக்குக் காரணமான அவளின் காதலனைத் தேடி வருபவன். பிரியா (நான்சி ஜெனிபர்) வேலுவை விரும்புகிறாள். ஆனால் வேலு தன் சூழ்நிலை காரணமாக பிரியாவைக் காதலிக்க மறுக்கிறான். அவன் தன் தங்கையைக் காதலித்து ஏமாற்றி அவளது இறப்புக்குக் காரணமானவனைத் தேடி அவனைக் கொல்வதையே முதல் குறிக்கோளாகக் கொண்டுள்ளான். இராஜாவே இதுநாள் வரை தான் தேடிவந்த நபர் என்பதையறியும் அஜய் அவனைக் கொல்வதற்கு முடிவு செய்கிறான். அதே சமயம் இராஜா தன்னைக் கொல்வதற்கு வரும் வேலுவைக் கொல்ல ஆட்களை ஏற்பாடு செய்கிறான். இருவரில் யார் வெற்றி பெற்றனர் என்பது மீதிக்கதை.

## நடிகர்கள்

* நிதின் சத்யா - இராஜா
* பிரேம்ஜி அமரன் - அறிவழகன்
* விஜய் வசந்த் - கஜனி
* அஜய்ராஜ் - வேலு
* சாகித்யா - மீனாட்சி
* நான்சி ஜெனிபர் - பிரியா
* பவித்ரா - அலமு
* லக்சனா
* சௌம்யா போல்லபிரகடா - மனிஷா குப்தா
* வெண்ணிற ஆடை மூர்த்தி
* டெல்லி குமார்
* அஜய் ரத்னம்
* சசிகுமார்
* கவிதாலயா கிருஷ்ணன்
* சாக்சி சிவா
* ரவிப்பிரகாஷ்
* பாபிலோனா - சரோஜா
* சுஜா வருணீ

## இசை

படத்தின் இசையமைப்பாளர் பிரேம்ஜி அமரன். பாடலாசிரியர்கள் கங்கை அமரன், வாலி, சினேகன். 1984இல் வெளிவந்த தாவணிக் கனவுகள் என்ற திரைப்படத்தில் இடம்பெற்ற "ஒரு நாயகன் உதயமாகிறான்" என்ற பாடல் இப்படத்தில் மாற்றிசை வடிவத்தில் பயன்படுத்தப்பட்டது.

| வ.எண் | பாடல் | பாடகர்(கள்) | காலநீளம் |
| --- | --- | --- | --- |
| 1 | வா தோழா | ரஞ்சித், பிரேம்ஜி அமரன் | 4:35 |
| 2 | அடியே என் அன்னக்கிளி | விஜய் யேசுதாஸ், சின்மயி | 4:48 |
| 3 | காதல் தேவதை | ஹரிசரண், சைந்தவி | 4:47 |
| 4 | ஒரு நாயகன் (மாற்றிசை) | எஸ். பி. பி. சரண், வெங்கட் பிரபு, பிரேம்ஜி அமரன் | 4:00 |

## சர்ச்சையும் விமர்சனமும்

வழக்கு: 2016 ஆம் ஆண்டு கார்த்தி, நாகார்ஜூனா, தமன்னா உள்ளிட்டவர்கள் நடித்து, வம்சி பைடிபல்லி இயக்கத்தில் தமிழிலும் தெலுங்கிலும் உருவானது தோழாதிரைப்படம். தன்னிடம் எந்த அனுமதியும் பெறாமல் "தோழா" என்ற பெயர் பயன்படுத்தப்பட்டுள்ளதாக இப்படத்தின் தயாரிப்பாளர் சுந்தரேஸ்வரன், நடிகர்கள் கார்த்தி, நாகார்ஜுனா, பிவிபி சினிமா, இயக்குநர் வம்சி ஆகியோர் மீது வழக்கு தொடுத்தார்.

விமர்சனம்: நல்ல நண்பர்களைப் பற்றிய நல்ல திரைப்படம்.

## மேற்கோள்கள்
# மகேஷ், சரண்யா மற்றும் பலர்

| *மகேஷ், சரண்யா மற்றும் பலர்* |
| --- |
|  |
| இயக்கம் | பி. வி. ரவி |
| தயாரிப்பு | சித. செண்பகக்குமார் |
| திரைக்கதை | பி. வி. ரவி |
| இசை | வித்தியாசாகர் |
| நடிப்பு | சக்தி வாசு சந்தியா சரண்யா மோகன் |
| ஒளிப்பதிவு | கே. குணசேகரன் |
| படத்தொகுப்பு | கே. மோகன் குமார் |
| கலையகம் | கூல் புரொடக்சன்ஸ் |
| வெளியீடு | 28 நவம்பர் 2008 (2008-11-28) |
| ஓட்டம் | 145 நிமிடங்கள் |
| நாடு | இந்தியா |
| மொழி | தமிழ் |
| ஆக்கச்செலவு | ரூ. 4 கோடி |

**மகேஷ், சரண்யா மற்றும் பலர்** 2008 ஆம் ஆண்டு சக்தி வாசு மற்றும் சந்தியா நடிப்பில், வித்தியாசாகர் இசையில், ரவி இயக்கத்தில், கூல் புரொடக்சன்ஸ் சித. செண்பககுமார் தயாரிப்பில் வெளியான தமிழ் திரைப்படம். 2008 பெப்ரவரி 11 இல் முதல்கட்ட படப்பிடிப்பு துவங்கியது. 2008 நவம்பர் 28 இல் படம் வெளியானது.

## கதைச்சுருக்கம்

கல்லூரியில் படிக்கும் மகேஷ் (சக்தி வாசு) தன் தங்கை கீர்த்தனாவின் (சரண்யா) திருமணத்தில் கலந்துகொள்வதற்காக வருகிறான். அழகான கூட்டுக் குடும்பத்தில் ஒருவன் மகேஷ். அவனது குடும்பத்தில் அனைவரும் அவன் மீது அளவுகடந்த பாசத்தைக் கொண்டுள்ளனர். அவனுடைய வருகைக்காக அவனது குடும்பத்தினர் அனைவரும் காத்திருக்கின்றனர். சரண்யா தன் நிச்சயதார்த்தத்திற்கு அவன் வராதது குறித்து கோபித்துக்கொள்கிறாள். தான் நிச்சயதார்த்தத்திற்கு பங்கெடுக்காததற்கு மன்னிப்புக்கோரும் அவன், அதற்கானக் காரணத்தைக் கூறுகிறான். தான் எதிர்பாராமல் சந்தித்த பெண்ணைப் பற்றியும் அவள் மீது தான் கொண்ட காதலைப் பற்றியும் கூறத் தொடங்குகிறான்.

மகேஷின் காதல்: சரண்யாவை (சந்தியா) சந்திக்கும் மகேஷ் அவளைக் காதலிக்கிறான். மகேஷின் காதல் கதையை அந்த வீட்டிலுள்ள அனைவரும் கேட்கின்றனர். கீர்த்தனாவின் திருமணத்தன்று அவனது காதல் கதையின் இறுதிக்கட்டத்தைக் கூறுவதாகக் கூறுகிறான். அவன் சொன்னபடி திருமண நாளன்று அவன் சொல்லும் முடிவைக் கேட்டு அனைவரும் அதிர்ச்சியடைகின்றனர். அவன் காதலி சரண்யாவை ஒருவன் கொன்றுவிடுகிறான். இதை அறியும் மகேஷ் சரண்யாவைக் கொன்றவனைக் கொல்கிறான். தான் உடனே சிறைக்குச் சென்றால் தங்கையின் திருமணத்தில் கலந்துகொள்ள முடியாது மேலும் தங்கையின் திருமணத்தில் இதனால் பிரச்சனைகள் உருவாகும் என்று எண்ணும் மகேஷ், தன் தங்கையின் திருமணத்தில் கலந்துகொண்டபிறகு தானே காவல்நிலையத்தில் சென்று சரணடையப் போவதைக் கூறுகிறான். அவ்வாறே சென்று சரணடைகிறான்.

## நடிகர்கள்

* சக்தி வாசு - மகேஷ்
* சந்தியா - சரண்யா
* சரண்யா மோகன் - கீர்த்தனா
* ஸ்ரீநாத் - வைத்தியநாதன்
* சந்தானம்
* கீர்த்தி சாவ்லா
* ஸ்ரீதிகா
* வினோதினி
* என். ஆனந்த்
* கல்யாணமாலை மோகன்
* நந்தா சரவணன்
* ஜான் அமிர்தராஜ்

## இசை

படத்தின் இசையமைப்பாளர் வித்தியாசாகர்.

| வ.எண் | பாடல் | பாடகர்கள் | பாடலாசிரியர்கள் |
| --- | --- | --- | --- |
| 1 | வைகறைப் பனியே | எஸ். பி. பாலசுப்ரமணியம் | யுகபாரதி |
| 2 | தந்தத்தில் செய்த நிலா | எஸ். பி. பாலசுப்ரமணியம் | ஜெயந்தா |
| 3 | தஜம் தஜம் | பின்னி கிருஷ்ணகுமார் | பா. விஜய் |
| 4 | விழியில் விழியில் | ஹரிசரண், ரீடா |
| 5 | என் பாடல் | சைந்தவி | யுகபாரதி |
| 6 | காற்றே காற்றே | பென்னி தயாள் | நா. முத்துக்குமார் |
| 7 | என் உயிருக்குள் | ராஜலட்சுமி, திப்பு | ஜெயந்தா |
| 8 | யாரது யாரது | கார்த்திக் | பா. விஜய் |

## மறுஆக்கம்

* ஒடியா மொழியில் அனுபவ் மொகந்தி, அர்ச்சிதா சஹு நடிப்பில் *அகாஷே கி ரங்கா லகிலா* என்ற பெயரில் மறுஆக்கம் செய்யப்பட்டது. அப்படம் "ஒடிசா மாநில அரசின் விருதுகள்" பலவற்றைப் பெற்றது.
* வங்காள மொழியில் ஜிஷு சென்குப்தா நடிப்பில் *கோகோனோ பிடாய் போலோ நா* என்ற பெயரில் மறுஆக்கம் செய்யப்பட்டது.

## மேற்கோள்கள்
# சிவா மனசுல சக்தி

| *சிவா மனசுல சக்தி* |
| --- |
|  |
| இயக்கம் | மு. இராசேசு |
| தயாரிப்பு | பி. சிறீவாசன் |
| கதை | மு. இராசேசு |
| இசை | யுவன் சங்கர் ராஜா |
| நடிப்பு | ஜீவா அனுயா சந்தானம் ஊர்வசி ஆர்யா (சிறப்புத் தோற்றம்) |
| ஒளிப்பதிவு | சக்தி சரவணன் |
| படத்தொகுப்பு | விவேக் அர்சன் |
| கலையகம் | விகடன் டாக்கிஷ் |
| வெளியீடு | பெப்ரவரி 13, 2009 |
| ஓட்டம் | 149 நிமிடங்கள் |
| நாடு | இந்தியா |
| மொழி | தமிழ் |

சிவா மனசுல சக்தி 2009ல் வெளிவந்த தமிழ்த் திரைப்படமாகும். இத்திரைப்படத்தில் ஜீவா, அனுயா, சந்தானம், சத்யன் போன்றார் நடித்திருந்தனர். இத்திரைப்படத்தில் ஆர்யா சிறப்புத்தோற்றதில் நடித்தார். இயக்குநர் ராஜேசின் முதல் திரைப்படமாகும்.

## ஆதாரங்களும் மேற்கோள்களும்

## வெளி இணைப்புகள்

* இணையதள திரைப்பட தரவுத்தளத்தில் *சிவா மனசுல சக்தி*
# அதே நேரம் அதே இடம்

| *அதே நேரம் அதே இடம்* |
| --- |
| இயக்கம் | எம்.பிரபு |
| தயாரிப்பு | ராம கிருஷ்ணன் |
| கதை | எம்.பிரபு லலிதானந்த் (வசனம்) |
| இசை | பிரேம்ஜி அமரன் |
| நடிப்பு | ஜெய் விஜயலட்சுமி ராகுல் மாதவ் |
| ஒளிப்பதிவு | ஸ்ரீ பவன் சேகர் |
| படத்தொகுப்பு | ஜி.பி.வெங்கடேஷ் |
| கலையகம் | லட்சுமி பிக்சர்ஸ் |
| விநியோகம் | ஜமால் சினி கிரியேஷன்ஸ் |
| வெளியீடு | 6 நவம்பர் 2009 (2009-11-06) |
| நாடு | இந்தியா |
| மொழி | தமிழ் |

**அதே நேரம் அதே இடம்** (Adhe Neram Adhe Idam) என்பது 2009 ஆம் ஆண்டில் எம். பிரபு இயக்கத்தில் வெளிவந்த இந்தியத் தமிழ்த் திரைப்படமாகும். ஜெய் மற்றும் விஜயலட்சுமி இப்படத்தில் முக்கிய கதாபாத்திரங்களில் நடித்துள்ளனர். இப்படம் 6 நவம்பர் 2009 அன்று வெளியானது.

## கதைச்சுருக்கம்

கார்த்திக்கும் (ஜெய்) ஜனனியும் (விஜயலக்ஷ்மி) காதல் செய்கிறார்கள். துவக்கத்தில் காதலிக்க தயங்கினாலும், கார்த்திக்கின் காதலை ஏற்கிறாள் ஜனனி. தனது படிப்பை முடிக்க, ஜனனியின் ஒப்புதலுடன் ஆஸ்திரேலியா செல்கிறான் கார்த்திக். கார்த்திக் ஊரில் இல்லா சமயத்தில், ஜனனிக்கு சிவா எனும் புது வரன் பார்க்கின்றனர் அவளது பெற்றோர். சிவா கார்த்திக்கை விட அழகிலும் பணத்திலும் உயர்ந்திருந்ததால், சிவாவை திருமணம் செய்ய ஒப்புக்கொள்கிறாள் ஜனனி.

படிப்பு முடிந்த பிறகு ஆஸ்திரேலியாவில் இருந்து ஊர் திரும்புகிறான் கார்த்திக். அவனுக்கு ஒரு புது மனிதரின் அறிமுகம் கிடைக்கிறது. அவர் தன் காதல் தோல்வி கதையை கார்த்திக்கிடம் சொல்கிறார். காதலில் ஏமாற்றும் பெண்களுக்கு, அவர்களது வாழ்க்கையை சீரழிப்பது தான் சரி என்ற அந்த புதிய மனிதரின் பேச்சைக் கேட்டு, ஜனனியை பல வழிகளில் துன்புறுத்துகிறான் கார்த்திக்.

அந்த புதிய மனிதர் தான் சிவா என்று தெரிய வந்து மனமுடைந்து போகிறான் கார்த்திக். சிவாவை பிடிக்காத ஜனனி கார்த்திக்கை நாடி வருகிறாள். ஜனனியின் காதலை கார்த்திக் எண்டுகொண்டானா? இறுதியில் சிவாவிற்கு என்னவானது? போன்ற கேள்விகளுக்கு விடை காணுதலே மீதிக் கதையாகும்.

## நடிகர்கள்

* ஜெய் - கார்த்திக்
* விஜயலட்சுமி - ஜனனி
* ராகுல் மாதவ் - சிவா
* நிழல்கள் ரவி - கார்த்திக்கின் அப்பா
* லொள்ளு சபா ஜீவா - ஜீவா
* ரவி பிரகாஷ்

## ஒலிப்பதிவு

லலிதா ஆனந்த் எழுதிய பாடல் வரிகளுக்கு, பிரேம்ஜி அமரன் இசை அமைத்தார்.

### பாடல்களின் பட்டியல்

1. டோஷிபா
2. முதல் முறை
3. வெண்ணிலவு
4. அது ஒரு காலம்
5. நம்மூரு சென்னையில

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *அதே நேரம் அதே இடம்*
# திரு திரு துறு துறு

| *திரு திரு துறு துறு* |
| --- |
| இயக்கம் | நந்தினி ஜேஎஸ் |
| கதை | நந்தினி ஜேஎஸ் |
| இசை | மணிசர்மா |
| நடிப்பு | அஜ்மல் அமீர் ரூபா மஞ்சரி மௌலி (இயக்குநர்) லட்சுமி ராமகிருஷ்ணன் பேபி தர்மன் |
| ஒளிப்பதிவு | சுதிஸ் கே. சவுத்ரி |
| படத்தொகுப்பு | சதீஸ் சூரியா |
| கலையகம் | எசு.பி.ஐ சினிமா நிறுவனம் |
| விநியோகம் | எசு.பி.ஐ சினிமா நிறுவனம் |
| வெளியீடு | 25 செப்டம்பர் 2009 (2009-09-25) |
| நாடு | இந்தியா |
| மொழி | தமிழ் |

திரு திரு துறு துறு  2009 இல் வெளிவந்த தமிழ்த் திரைப்படமாகும். நந்தினி ஜேஎஸ் என்பவர் இப்படத்தை இயக்கியுள்ளார். அஜ்மல் அமீர், ரூபா மஞ்சரி, மௌலி (இயக்குநர்), லட்சுமி ராமகிருஷ்ணன், பேபி தர்மன் ஆகியோர் நடித்துள்ளனர்.

## நடிகர்கள்

* அஜ்மல் அமீர் அர்ஜூன்
* ரூபா மஞ்சரி அர்ச்சனா
* மௌலி (இயக்குநர்) சீனிவாசன்
* லட்சுமி ராமகிருஷ்ணன் கவிதா சினிவாசன்
* டி. ஆர். கே. கிரண் தேவா எஸ்.ஐ
* லொள்ளு சபா பாலாஜி
* சனனி ஐயர் கௌரவத்தை தோற்றம்
* பேபி தர்மன்
* நரேந்திரா
* அரவிந்த்
* தீபா நரேந்திரா
* எம். மோனிசா
* சாய்ராம்

## ஆதாரங்கள்
# சித்து +2 (2010 திரைப்படம்)

| *சித்து +2* |
| --- |
| இயக்கம் | கே. பாக்கியராஜ் |
| தயாரிப்பு | K.பாக்கியராஜ் |
| கதை | கிருஷ்ணா டாவின்சி கே. பாக்கியராஜ்]] |
| இசை | தரண் |
| நடிப்பு | சாந்தனு பாக்யராஜ் சாந்தினி தமிழரசன் |
| ஒளிப்பதிவு | ராசமதி |
| படத்தொகுப்பு | சுபாஷ் |
| கலையகம் | KBR Medias |
| விநியோகம் | Moser Baer Entertainment |
| வெளியீடு | 10 டிசம்பர் 2010 (2010-12-10) |
| நாடு | இந்தியா |
| மொழி | தமிழ் |

**சித்து +2** (*Siddhu +2*), 2010 இல் வெளிவந்த தமிழ் காதல் திரைப்படமாகும். இத்திரைப்படத்தை கே. பாக்கியராஜ் எழுதி இயக்கியிருந்தார். இப்படத்தின் கதாநாயகர்களாக கே. பாக்கியராஜின் மகன் சாந்தனு பாக்கியராஜ் மற்றும் அறிமுக நடிகை சாந்தினி தமிழரசன் ஆகியோர் நடித்திருந்தனர் . இப்படம் திசம்பர் 10, 2010 அன்று திரையிடப்பட்டது.

## கதைச்சுருக்கம்

ஒரு பள்ளியின் அதிபரின் மகனான சித்தார்த் (சாந்தனு) +2 பரீட்சையில் ஏற்பட்ட தோல்வி காரணமாக வீட்டைவிட்டு வெளியேறுகின்றான். அவனைப்போல கதாநாயகியான பவித்ராவும்(சாந்தினி) +2 பரீட்சையில் ஏற்பட்ட தோல்வி காரணமாக வீட்டைவிட்டு வெளியேறுகின்றாள். பின்னர் இருவரும் சந்திப்பதுடன் கதை ஆரம்பிக்கிறது. பின்னர் சித்து தற்கொலை எண்ணத்துடன் பவித்திராவுடன் சென்னை வந்தடைகிறான். அங்கு அனைத்தையும் மறந்து ஒருவரை ஒருவர் காதல் கொள்ள இருவரும் இணைந்து ஒரு புதிய வாழ்வைத் தொடங்க தீர்மானிக்கின்றனர். பின்னர் பல காரணங்களால் ஒரு மிருகத்தனமாக போலிசிடம் மாட்டிக்கொள்ள அவர் பவித்ரா +2 பரீட்சையில் தோல்வி அடையவில்லை என்பதனை அவளுக்கு அறியத்தருகின்றனர். அதன்பின்னர் தான் சித்து தன்னிடம் உண்மையை மறைத்தமை பவித்ராவிற்கு தெரியவருகின்றது. பின்னர் பவித்ரா தனது சொந்த ஊருக்கு திரும்பி மருத்துவக் கல்வியை மேற்கொள்கிறாள். இதனையறிந்த சித்து பவித்ராவுடன் சேரும் நோக்கத்தில் அவள் வீட்டிற்கு எதிரேயுள்ள சவரக்கடையில் (கஞ்சா கறுப்பு) வந்து தங்குகின்றான். அங்கு பவித்ராவின் தந்தை, மாமா, சித்துவை காதலிக்கும் குஜராத்தி பெண் ஆகிய தடைகளைத் தாண்டி சித்து பவித்ராவை கரம் பிடிக்கிறான்.

## இசை

தரண் இப்படத்திற்கு இசையமைத்துள்ளார். இசையமைப்பாளருக்கு பாரிஜாதம் படத்திற்கு பிறகு இப்படம் கே. பாக்கியராஜுடன் இரண்டாவதாகும். இப்படத்தின் இசை அக்டோபர் 31, 2009 ஆம் ஆண்டு வெளிடப்பட்டது.

## நடிகர்கள்

* சாந்தனு பாக்கியராஜ்-சித்தார்த் (சித்து)
* சாந்தினி தமிழரசன்-பவித்ரா
* கௌசா ராக்- கௌசா
* கஞ்சா கறுப்பு- சலுன் கடை முதலாளி
* சீதா
* சீமா
* பிரகதி
* ராஜேஷ்
* அனு மோகன்
* அவினாஷ்
* அனிருத்
* மனோபாலா
* கே. பாக்கியராஜ் (சிறப்புத் தோற்றம் )
* செந்தில்  (சிறப்புத் தோற்றம் )
* தலைவாசல் விஜய் (சிறப்புத் தோற்றம் )

## வெளியீடு

இப்படம் உருவாக்கப்பட்டு ஒருவருடமாகத் திரையிடப்படாமல் இருந்தது.பின்னர் இப்படத்தை 2011 ம் ஆண்டு தை மாதம் வெளியிடலாம் என முடிவு செய்யப்பட்டது. எனினும் அத்திகதிக்கு முன்னதாகவே 2010 ம் ஆண்டு மார்கழி மாதம் வெளியிடப்பட்டது.இப்படத்தின் கதை லவ் இன் ஹைதராபாத் எனும் பெயரில் தெலுங்கில் இன்னுமொரு படம் தயாரிக்கப்பட்டது.

## மேற்கோள்கள்
# வந்தே மாதரம் (திரைப்படம்)

**வந்தே மாதரம்** (Vandae Maatharam) டி. அரவிந்த் இயக்கத்தில் 2010 ஆம் ஆண்டு வெளியான திரைப்படமாகும். மலையாளத்திலும், தமிழிலும் ஒரே நேரத்தில் படமாக்கப்பட்டு வெளியானது. பின்னர், தெலுங்கு மொழியில் டப்பிங் செய்யப்பட்டு வெளியானது. மம்மூட்டி, அர்ஜுன், ஷ்ரதா ஆர்யா, ராஜ்கபூர், நாசர், ஜெய் ஆகாஷ், ஜெகதீஷ் தீபக் ஜேத்தி மற்றும் பலர் நடித்துள்ளனர். ஹென்றி தயாரிப்பில், டி, இமான் இசையில், 10 செப்டம்பர் 2010 அன்று வெளிநாடுகளிலும், 17 செப்டம்பர் 2010 அன்று இந்தியாவிலும் வெளியானது.

## நடிகர்கள்

மம்மூட்டி, அர்ஜுன், ஷ்ரதா ஆர்யா, ராஜ்கபூர், நாசர், ஜெய் ஆகாஷ், ஜெகதீஷ் தீபக் ஜேத்தி, ரியாஸ் கான், ஜெயப்ரகாஷ், மோகன் ஷர்மா, ரச்சனா மௌர்யா, டெய்சி ஷா.

## கதைச்சுருக்கம்

கோபி கிருஷ்ணனும் (மம்மூட்டி) அன்வர் ஹுசைனும் மிகவும் கண்டிப்பான காவல் அதிகாரிகள். உழவர்களின் பிரச்சனைகளையும், அது தொடர்புடைய சமூக வன்முறைகளையும் ஆராய்ந்து, அதை சரிசெய்ய இருவரும் முயற்சி செய்கிறார்கள். பயங்கரவாத அமைப்புகள் அவர்களுக்கு பல இடையூறுகளை செய்கின்றன. விமானத்துறையில் பணிபுரிகிறார் கோபாலகிருஷ்ணனின் மனைவி நந்தினி (சிநேகா). அந்த தம்பதிக்கு குழந்தை இல்லை என்பது பெரிய துயரமாக இருந்து வந்தது.

அந்த இரு காவல் அதிகாரிகளும் எவ்வாறு பயகரவாதிகளை முறியடித்து நாட்டை காத்தனர் என்பதே மீதிக் கதையாகும்.

## ஒலிப்பதிவு

டி. இமான் இந்தப்படத்தின் இசை அமைப்பாளர் ஆவார். வைரமுத்து, ஸ்நேஹன், நந்தலாலா மற்றும் விவேகா ஆகியோர் தமிழில் பாடல்களை எழுதினர். வைரமுத்து எழுதிய தேசபக்தி நிறைந்த பாடலை பத்து பாடகர்கள் பாடினர் என்பது குறிப்பிடத்தக்கது.

## தயாரிப்பு

2007 ஆம் ஆண்டு நடுவில் படப்பிடிப்பு துவங்கியது. கார்த்தி என்ற இயக்குனரை வைத்து படம் துவங்கப்பட்டாலும், பின்னர் டி. அரவிந்த் என்ற புதுமுக இயக்குனரை வைத்து தயாரித்தார் ஹென்றி.

## வெளியீடு

இந்தப் படத்தின் தமிழ் சாட்டிலைட் உரிமத்தை சன் தொலைக்காட்சி வாங்கியது. இந்திய தணிக்கை குழு இப்படத்திற்கு "யு" சான்றிதழ் வழங்கியது.

## வரவேற்பு

ஐந்திற்கு இரண்டு மதிப்பெண்கள் பெற்று, திரைக்கதையில் கவனம் செலுத்தி இருந்தால் இன்னமும் படம் நன்றாக இருந்திருக்கும் என்ற விமர்சனத்தைப் பெற்றது.

## வெளி-இணைப்புகள்

*
*  பரணிடப்பட்டது 2010-07-04 at the வந்தவழி இயந்திரம்
*

## மேற்கோள்கள்
# பாணா காத்தாடி (திரைப்படம்)

| *பாணா காத்தாடி* |
| --- |
|  |
| இயக்கம் | பத்ரி வெங்கடேஷ் |
| தயாரிப்பு | செந்தில் தியாகராஜன் டி.அர்ஜுன் |
| கதை | பத்ரி வெங்கடேஷ் லட்சுமிகாந்த் ராதாகிருஷ்ணன் |
| இசை | யுவன் ஷங்கர் ராஜா |
| நடிப்பு | அதர்வா பிரசன்னா சமந்தா ருத் பிரபு கருணாஸ் மனோபாலா |
| ஒளிப்பதிவு | ரிச்சர்ட் மரிய நாதன் |
| படத்தொகுப்பு | சுரேஷ் அர்ஸ் |
| கலையகம் | சத்யஜோதி பிலிம்ஸ் |
| வெளியீடு | 6 ஆகத்து 2010 |
| நாடு |  இந்தியா |
| மொழி | தமிழ் |

**பாணா காத்தாடி** (*Baana Kaathadi*) 2010 ஆம் ஆண்டில் தமிழில் வெளிவந்த காதல் திரைப்படம் ஆகும். பத்ரி வெங்கடேஷால் எழுதி இயக்கப்பட்டது. தமிழ்த் திரைப்பட நடிகர் முரளியின் மகனான அதர்வா இதில் நாயகனாக நடித்துள்ளார்.பிரசன்னா, சமந்தா ருத் பிரபு, கருணாஸ் ஆகியோர் முக்கியமான கதாபாத்திரங்களில் நடித்துள்ளனர். யுவன் ஷங்கர் ராஜாவால் இசையமைக்கப்பட்ட இப்படம் தமிழ் நடிகர் முரளியின் கடைசித்திரைப்படமாகும். முரளி இந்த படத்தில் கௌரவ தோற்றத்தில் நடித்துள்ளார்.

தமிழ் சினிமா வரலாற்றில் முதன்முறையாக குசராத்தில் நடந்த பன்னாட்டு பட்டம் விடும் விழாவில் படத்தின் பெரும்பகுதி படமாக்கப்பட்டதாக கூறப்படுகிறது.

### நடிகர்கள்

* ரமேஷ் ஆக அதர்வா
* ரவியாக பிரசன்னா
* பிரியாவாக சமந்தா
* குமாராக கருணாஸ்
* மனோபாலா
* மௌனிகா
* டி.பி.கஜேந்திரன்
* 'இதயம்' ராஜாவாக முரளி (கெளரவ தோற்றம்)

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *பாணா காத்தாடி (திரைப்படம்)*
# புகைப்படம் (திரைப்படம்)

**புகைப்படம்,** பாயிஸ் ஸ்டுடியோஸ் தயாரிப்பில் 1/01/2010 அன்று வெளிவந்த தமிழ்ப் படமாகும். புது இயக்குநர் ராஜேஷ் லிங்கம் இயக்கத்தில் வாமணன் படைப்புகள் பிரியா ஆனந்த் நடிப்பில், அம்சத் , ஹரிஷ் , நந்தா , மிருனாளினி , யாமினி போன்றோர் நடித்துள்ளனர்.

| *புகைப்படம்* |
| --- |
|  |
| இயக்கம் | ராஜேஷ் லிங்கம் |
| தயாரிப்பு | N. C. மணிகண்டன் |
| இசை | கங்கை அமரன் |
| நடிப்பு | பிரியா ஆனந்த் , அம்சத் |
| வெளியீடு | 1/01/2010 |
| மொழி | தமிழ் |

## மேற்கோள்கள்
# காதலாகி

| *காதலாகி* |
| --- |
| இயக்கம் | கே. ஆர். விஸ்வா |
| தயாரிப்பு | கே. ஆர். விஸ்வா |
| கதை | கே. ஆர். விஸ்வா சி. பி. நாராயண் (வசனம்) |
| இசை | ஏ. ஆர். ரெய்கானா(பாடல்) தமன் (பின்னணி இசை) |
| நடிப்பு | கிருஷ்ணகுமார் பாலசுப்ரமணியன் சிருஷ்டி டங்கே பிரகாஷ் ராஜ் |
| ஒளிப்பதிவு | ரவி சங்கர் |
| படத்தொகுப்பு | பி. மனோகரன் |
| கலையகம் | கே. கிரியேஷன்ஸ் |
| வெளியீடு | 28 மே 2010 (2010-05-28) |
| ஓட்டம் | 125 நிமிடங்கள் |
| நாடு | இந்தியா |
| மொழி | தமிழ் |

**காதலாகி** (kadhalagi) 2010 ஆம் ஆண்டு கே. ஆர். விஸ்வா இயக்கத்தில், கிருஷ்ணகுமார் பாலசுப்ரமணியன், பிரகாஷ் ராஜ் மற்றும் சிருஷ்டி டங்கே நடிப்பில், பாடல்கள் ஏ. ஆர். ரெய்கானா மற்றும் பின்னணி தமன் இசையில் வெளியான தமிழ் திரைப்படம்.

## கதைச்சுருக்கம்

தொடர்வண்டியில் பயணம் செய்யும் இளைஞர்களான நான்கு நண்பர்களிடம் அனந்தகிருஷ்ணன் (பிரகாஷ் ராஜ்) இக்காலத்து இளைஞர்கள் அக்கறையும் பொறுப்பும் இல்லாமல் தான்தோன்றித்தனமாக இருப்பதாகக் கூறுகிறார். அவருடைய கூற்றை பொய் என்று நிரூபிக்க நான்கு நண்பர்களும் முடிவெடுக்கின்றனர்.

நந்தினி வேலு நாச்சியார் (சிருஷ்டி டங்கே), ரேஸ்மி குமார் (அம்ரிதா சபிரியா), மகேஷ் முத்துசாமி (நதிம் கான்), முகமது அஸ்லாம் (ரோஷன் நவாஸ்) மற்றும் ஏஞ்சலினா கிறிஸ்டி (நட்சத்திரா) கட்புலத் தொடர்பாடல் பட்டப்படிப்பு படிக்கும் நண்பர்கள். மாயவித்தை நிபுணரான தியாகுவும் (கிருஷ்ணகுமார் பாலசுப்ரமணியன்) நந்தினியும் காதலர்கள். இருவரும் வெவ்வேறு சாதியை சேர்ந்தவர்கள். இதை அறியும் நந்தினியின் உறவினரான ராஜா ராஜசேகரன் (விஜய் கோபால்) நந்தினியை ஆணவக்கொலை செய்கிறான். ஆனால் அந்தக் கொலையை மறைத்து சட்டத்திடமிருந்து தப்பிக்கிறான் ராஜா. இதனால் மற்ற ஐவரும் சேர்ந்து நந்தினியின் கொலைக்கான நியாயம் வேண்டி போராட்டம் நடத்துகின்றனர். அவர்களின் போராட்டத்தை காவல்துறை அடக்குமுறையைக் கையாண்டு ஒடுக்குகிறது. தொலைக்காட்சியில் இக்கொலை பற்றிய உண்மைகளை வெளிக்கொணர ஒரு நிகழ்ச்சியைத் துவக்குகின்றனர்.

ஆனால் இறந்துவிட்டதாக நினைத்த நந்தினி உயிரோடு வருகிறாள். ஏன் நந்தினி இறந்துபோனதாக நாடகம் நடத்தினார்கள். அதனால் அவர்கள் சாதித்தது என்ன? என்பது மீதிக்கதை.

## நடிகர்கள்

* கிருஷ்ணகுமார் பாலசுப்பிரமணியன் - தியாகு
* சிருஷ்டி டங்கே - நந்தினி வேலு நாச்சியார்
* பிரகாஷ் ராஜ் - அனந்தகிருஷ்ணன்
* விஜய் கோபால் - ராஜா ராஜசேகரன்
* அம்ரிதா சபிரியா - ரேஸ்மி குமார்
* நதீம் கான் - மகேஷ் முத்துசாமி
* ரோஷன் நவாஸ் - முகமது அஸ்லாம்
* நட்சத்திரா - ஏஞ்சலினா கிறிஸ்டி
* காஷிஷ் - காஷிஷ் கபூர்
* சந்தேஷ் - சிவபிரபு
* ஜெயஸ்ரீ - மைதிலி
* பாயிஷா
* ஜார்ஜ் மரியான் - சங்கரன்

## இசை

படத்தின் பாடல்களுக்கு இசையமைத்தவர் ஏ. ஆர். ரெய்கானா. பின்னணி இசையமைத்தவர் தமன். பாடலாசிரியர் வைரமுத்து.

|  |  |
| --- | --- |
| பாடல் வரிசை |  |
| # | பாடல் | பாடகர்கள் | நீளம் |  |
| 1. | "மனதில் பூச்செடி"   | தீபா மிரியம், பெல்லி ராஜ், பிக்னிக், சிரவண பார்கவி | 5:01 |
| 2. | "வாழ்வோமே வாழ்வோமே"   | சுசித்ரா, கவி சுரேஷ் | 4:23 |
| 3. | "உடல் மொழி உலகின்"   | சுசான்னே டிமெல்லோ | 4:19 |
| 4. | "காதலே காதலே"   | சங்கர் மகாதேவன் | 4:37 |
| 5. | "கண்ணதாசன் கவிதைகளை"   | ஹரிசரண் | 5:14 |
| 6. | "ரோஜா தோட்டத்தில்"   | கார்த்திக், பென்னி தயாள், பிரசாந்தினி, ஏ. ஆர். ரெய்கானா | 4:45 |
| **மொத்த நீளம்:** | **28:19** |  |

## மேற்கோள்கள்